ddrg/super_eurlex huggingface dataset:
RÅDETS AFGØRELSE

af 19. juli 1999

om indgåelse af aftalen mellem Det Europæiske Fællesskab og Staten Israel om gensidig anerkendelse af OECD's principper for god laboratoriepraksis (GLP) og programmer for overvågning af overholdelsen heraf

(1999/662/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum, stk. 3, første afsnit, og artikel 300, stk. 4,

under henvisning til forslag fra Kommissionen, og

ud fra følgende betragtninger:

(1) Aftalen om gensidig anerkendelse af OECD's principper for god laboratoriepraksis (GLP) og programmer for overvågning af overholdelsen heraf, som paraferedes i Bruxelles den 16. januar 1997, og som Kommissionen har ført forhandlinger om i overensstemmelse med forhandlingsdirektiverne, bør godkendes;

(2) visse aspekter af gennemførelsen er blevet overdraget til den blandede komité, der er oprettet ved aftalen, især beføjelsen til at foretage visse ændringer i de to bilag;

(3) de nødvendige interne procedurer til at sikre, at aftalen fungerer tilfredsstillende bør fastlægges, og Kommissionen bør bemyndiges til at foretage visse tekniske ændringer i aftalen og træffe visse afgørelser vedrørende dens gennemførelse -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Staten Israel om gensidig anerkendelse af OECD's principper for god laboratoriepraksis (GLP) og programmer for overvågning af overholdelsen heraf godkendes på Fællesskabets vegne.

Teksten til aftalen og det godkendte protokollat er knyttet til denne afgørelse.

Artikel 2

Formanden for Rådet fremsender på Fællesskabets vegne den skrivelse, der er omhandlet i artikel 16 i aftalen(1).

Artikel 3

1. Kommissionen repræsenterer Fællesskabet i den blandede komité, der er omhandlet i aftalens artikel 10, og bistås af det særlige udvalg, der er nedsat af Rådet. Kommissionen varetager i samråd med dette udvalg meddelelser, konsultationer, informationsudveksling og anmodninger om revision og deltagelse i inspektioner samt i givet fald svarene herpå, jf. aftalens artikel 3, stk. 2, artikel 5, stk. 2, artikel 6,7,9 og 12 og dens bilag II, og træffer beslutning i henhold til aftalens artikel 11, nr. 2 og 3, og artikel 12, andet punktum.

2. For så vidt angår ændringer af bilag I, der vedtages i overensstemmelse med aftalens artikel 4, andet punktum, og ændringer af bilag II, der vedtages i overensstemmelse med aftalens artikel 5, fastlægges den holdning, Fællesskabet skal indtage i den blandede komité, af Kommissionen efter høring af det i stk. 1 omhandlede særlige udvalg.

3. Alle andre afgørelser træffes af Rådet med kvalificeret flertal efter forslag fra Kommissionen.

Udfærdiget i Bruxelles, den 19. juli 1999.

På Rådets vegne

T. HALONEN

Formand

(1) Aftalens ikrafttrædelsesdato vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
RÅDETS AFGØRELSE

af 27. september 1999

om indgåelse af konventionen mellem Det Europæiske Fællesskab og De Forenede Nationers Hjælpeorganisation for Palæstina-flygtninge (UNRWA) om bistand til flygtninge i landene i Mellemøsten for årene 1999-2001

(1999/660/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 181 sammenholdt med artikel 300, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Konventionen med De Forenede Nationers Hjælpeorganisation for Palæstina-flytninge (UNRWA) om bistand til flygtninge i landene i Mellemøsten, som blev godkendt den 22. oktober 1996(2), udløb den 31. december 1998;

(2) Fællesskabet yder UNRWA bistand til fattigdomsbekæmpelse i udviklingslandene og bidrager hermed til en bæredygtig økonomisk og social udvikling for den berørte befolkning og de lande, den lever i;

(3) der bør indgås en ny konvention med UNRWA, således at Fællesskabet fortsat kan yde bistand med en vis kontinuitet inden for rammerne af en omfattende samlet aktion;

(4) fortsat støtte til UNRWA's arbejde vil kunne bidrage til at nå Fællesskabets mål som beskrevet ovenfor -

TRUFFET FØLGENDE AFGØRELSE:

Artikel 1

Konventionen mellem Det Europæiske Fællesskab og De Forenede Nationers Hjælpeorganisation for Palæstina-flytninge (UNRWA) om bistand til flytninge i landene i Mellemøsten for årene 1999-2001 godkendes herved på Fællesskabets vegne.

Teksten til konventionen er knyttet til denne afgørelse.

Artikel 2

Fællesskabets program for fødevarebistand til UNRWA gennemføres i henhold til proceduren i forordning (EF) nr. 1292/96(3).

Artikel 3

Formanden for Rådet bemyndiges til at udpege de personer, der er beføjet til at undertegne konventionen med bindende virkning for Fællesskabet(4).

Artikel 4

Denne afgørelse får virkning fra dagen for vedtagelsen.

Udfærdiget i Bruxelles, den 27. september 1999.

På Rådets vegne

K. HEMILÄ

Formand

(1) Udtalelse af 16. september 1999 (endnu ikke offentliggjort i EFT).

(2) EFT L 282 af 1.11.1996, s. 69.

(3) EFT L 166 af 5.7.1996, s. 1.

(4) Datoen for konventionens ikrafttræden offentliggøres i EFT på foranledning af Generalsekretariatet for Rådet.
RÅDETS AFGØRELSE

af 8. november 1999

om beskikkelse af et medlem af Det Økonomiske og Sociale Udvalg

(1999/749/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Ferdinand Maiers fratrædelse, der blev meddelt Rådet den 30. marts 1999,

under henvisning til den kandidatliste, som den østrigske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Johann Költringer beskikkes som medlem af Det Økonomiske og Sociale Udvalg som efterfølger for Ferdinand Maier for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 8. november 1999.

På Rådets vegne

K. SASI

Formand

(1) EFT L 257 af 19.9.1998, s. 37.
KOMMISSIONENS BESLUTNING

af 4. november 1999

om forlængelse af den periode, der er omhandlet i artikel 15, stk. 2a, i direktiv 66/403/EØF om handel med læggekartofler

(meddelt under nummer K(1999) 3540)

(1999/742/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/403/EØF af 14. juni 1966 om handel med læggekartofler(1), senest ændret ved Kommissionens beslutning 1999/49/EF(2), særlig artikel 15, stk. 2a, og

ud fra følgende betragtninger:

(1) I princippet kan medlemsstaterne fra visse datoer ikke længere selv træffe beslutning om ligestilling af læggekartofler, som er høstet i tredjelande, med læggekartofler, der er høstet i EF og opfylder nævnte direktiv;

(2) da EF imidlertid ikke havde afsluttet arbejdet med ligestilling for alle de berørte tredjelande, var det efter artikel 15, stk. 2a, stk. 2 i dette direktiv muligt for medlemsstaterne at forlænge gyldigheden frem til 31. marts 1999 for ligestillingsbeslutninger, de allerede havde truffet for visse lande, der ikke var omfattet af EF's ligestilling;

(3) det omtalte arbejde er endnu ikke tilendebragt på visse områder i forbindelse med plantesundhed;

(4) bemyndigelsen bør kun forlænges, hvis medlemsstaterne efterlever de fælles regler for plantesundhed, der er fastsat ved Rådets direktiv 77/93/EØF(3), senest ændret ved direktiv 1999/53/EF(4), og gennemførelsesbestemmelser hertil;

(5) den bemyndigelse, medlemsstaterne er indrømmet ved artikel 15, stk. 2a, bør forlænges i overensstemmelse hermed;

(6) de foranstaltninger, der er fastsat i denne beslutning, er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I artikel 15, stk. 2a, i direktiv 66/403/EØF erstattes datoen "31. marts 1999" med "31. marts 2002".

Artikel 2

Denne beslutning er rettet til medlemsstaterne.

Udfærdiget i Bruxelles, den 4. november 1999.

På Kommissionens vegne

David BYRNE

Medlem af Kommissionen

(1) EFT 125 af 11.7.1966, s. 2320/66.

(2) EFT L 16 af 21.1.1999, s. 30.

(3) EFT L 26 af 31.1.1977, s. 20.

(4) EFT L 142 af 5.6.1999, s. 29.
KOMMISSIONENS BESLUTNING

af 8. november 1999

om tredje ændring af beslutning 1999/293/EF om beskyttelsesforanstaltninger over for bluetongue i visse områder af Grækenland

(meddelt under nummer K(1999) 3604)

(Kun den græske udgave er autentisk)

(EØS-relevant tekst)

(1999/746/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 4, og

ud fra følgende betragtninger:

(1) Som følge af udbrud af bluetongue på visse øer i det sydøstlige Grækenland traf Kommissionen beskyttelsesforanstaltninger ved beslutning 1999/293/EF(3), senest ændret ved beslutning 1999/683/EF(4);

(2) på baggrund af udbruddenes udbredelse blev disse foranstaltninger udvidet til at omfatte præfekturerne Evros, Rodopi, Xanthi, Serres, Drama og Kavala ved beslutning 1999/623/EF(5) og beslutning 1999/683/EF;

(3) nye data viser, at virusen af bluetongue hos får huserer i præfekturerne Khalkidiki og Lesvos;

(4) beslutning 1999/293/EF bør ændres, så at præfekturerne Khalkidiki og Lesvos indbefattes i det inficerede område;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 1, stk. 1 og 2, i beslutning 1999/293/EF ændres ordene "præfekturerne Dodekaneserne, Samos, Evros, Rodopi, Xanthi, Serres, Drama, Kavala, Khalkidiki og Lesvos".

Artikel 2

Denne beslutning er rettet til Den Hellenske Republik.

Udfærdiget i Bruxelles, den 8. november 1999.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 114 af 1.5.1999, s. 55.

(4) EFT L 270 af 20.10.1999, s. 31.

(5) EFT L 245 af 17.9.1999, s. 52.
DEN EUROPÆISKE CENTRALBANKS AFGØRELSE

af 16. november 1999

om udnævnelse af medlemmerne af Den Europæiske Centralbanks Udvalg for Bekæmpelse af Svig

(ECB/1999/8)

(1999/752/EF)

STYRELSESRÅDET FOR DEN EUROPÆISKE CENTRALBANK HAR -

under henvisning til statutten for Det Europæiske System af Centralbanker og Den Europæiske Centralbank,

under henvisning til Den Europæiske Centralbanks afgørelse (ECB/1999/5) af 7. oktober 1999 om bekæmpelse af svig(1), særlig artikel 1, stk. 3, og

ud fra følgende betragtninger:

(1) Ifølge artikel 1, stk. 3, i afgørelse ECB/1999/5 skal Den Europæiske Centralbanks Udvalg for Bekæmpelse af Svig bestå af tre uafhængige eksterne personer, som er særlig højt kvalificerede inden for de områder, der vedrører udvalgets virksomhed;

(2) det er hensigtsmæssigt at udnævne medlemmerne af Udvalget for Bekæmpelse af Svig hurtigst muligt;

(3) ifølge artikel 1, stk. 3, i afgørelse ECB/1999/5 skal medlemmerne af Udvalget for Bekæmpelse af Svig udnævnes ved en afgørelse truffet af Styrelsesrådet;

(4) ifølge artikel 1, stk. 4, i afgørelse ECB/1999/5 er mandatperioden for medlemmerne af Udvalget for Bekæmpelse af Svig på tre år -

TRUFFET FØLGENDE AFGØRELSE:

Artikel 1

Følgende personer udnævnes hermed til medlemmer af Den Europæiske Centralbanks Udvalg for Bekæmpelse af Svig fra den 1. januar 2000:

- John L. Murray

- Erik Ernst Nordholt

- Maria Schaumayer.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Frankfurt am Main, den 16. november 1999.

Willem F. DUISENBERG

Formand for ECB

(1) EFT L 291 af 13.11.1999, s. 36.
RÅDETS AFGØRELSE

af 15. november 1999

om gennemførelse af Rådets fælles holdning 1999/728/FUSP om EU-støtte til gennemførelse af Lusaka-våbenhvileaftalen og fredsprocessen i Den Demokratiske Republik Congo

(1999/729/FUSP)

RÅDET FOR DEN EUROPÆISKE UNION HAR -

under henvisning til Rådets fælles holdning 1999/728/FUSP om EU-støtte til gennemførelse af Lusaka-våbenhvileaftalen og fredsprocessen i Den Demokratiske Republik Congo, særlig artikel 3, samt artikel 23, stk. 2, i traktaten om Den Europæiske Union, og

ud fra følgende betragtninger:

(1) I overensstemmelse med artikel 3 i fælles holdning 1999/728/FUSP agter Den Europæiske Union at støtte den fælles militærkommission, der er nedsat ifølge Lusaka-våbenhvileaftalen, således at den kan udføre sine opgaver som fastlagt i dens forretningsorden;

(2) Den Europæiske Union agter derfor at yde finansiel støtte og teknisk bistand til de ikke-militære aspekter af den fælles militærkommissions aktiviteter -

TRUFFET FØLGENDE AFGØRELSE:

Artikel 1

1. Den Europæiske Union bidrager med henblik på operationelle, ikke-militære udgifter, således at den fælles militærkommission kan udstationere sine observatører i Den Demokratiske Republik Congo i en periode på seks måneder og udføre sine opgaver som fastlagt i dens forretningsorden.

2. Midlerne overføres via Organisationen for Afrikansk Enhed (OAU) og er omfattet af en særskilt aftale med OAU, der indeholder bestemmelser om udbetaling, regnskabsføring og revision.

Artikel 2

1. Det finansielle referencegrundlag med henblik på de i artikel 1 omhandlede formål er på 1200000 EUR.

2. Udgifterne, der afholdes over det i stk. 1 omhandlede grundlag, forvaltes i overensstemmelse med de procedurer og regler, der gælder for Den Europæiske Unions almindelige budget.

Artikel 3

Denne afgørelse træder i kraft på datoen for vedtagelsen.

Den udløber den 8. maj 2000.

Artikel 4

Denne afgørelse offentliggøres i Tidende.

Udfærdiget i Bruxelles, den 15. november 1999.

På Rådets vegne

T. HALONEN

Formand
RÅDETS AFGØRELSE

af 8. november 1999

om beskikkelse af svenske medlemmer af og suppleanter til Regionsudvalget

(1999/734/EF)

RÅDET FOR DEN EUROPÆISKE UNION HAR -

under henvisning til traktaten om Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet pladser ledige i Regionsudvalget, efter at Eva-Lisa Birath-Lindvall, Christina Tallberg, Margot Wikström, Göran Färm og Bernth Johnson er trådt tilbage som medlemmer, og Ann Beskow, Ulla Olander, Ulla Norgren, Åke Bengtsson, Lars Bjurström, Arne Jonsson og Siwert Nordwall er trådt tilbage som suppleanter, hvilket Rådet blev underrettet om henholdsvis den 8. juli og den 5., 14. og 15. oktober 1999;

under henvisning til indstillingen fra den svenske regering -

TRUFFET FØLGENDE AFGØRELSE:

Eneste artikel

1. Ann Beskow, Anneli Stark, Uno Aldegren, Rune Hjälm og Aldo Iskra beskikkes som medlemmer af Regionsudvalget som efterfølgere for Eva-Lisa Birath-Lindvall, Christina Tallberg, Margot Wikström, Göran Färm og Bernth Johnson for den resterende del af mandatperioden, dvs. indtil den 25. januar 2002.

2. Lena Celion, Lisbeth Rydefjärd, Christina Tallberg, Bernth Johnson, Hans Klintbom, Jens Nilsson og Malin Risberg beskikkes som suppleanter til Regionsudvalget som efterfølgere for Ann Beskow, Ulla Olander, Ulla Norgren, Åke Bengtsson, Lars Bjurström, Arne Jonsson og Siwert Nordwall for den resterende del mandatperioden, dvs. indtil den 25. januar 2002.

Udfærdiget i Bruxelles, den 8. november 1999.

På Rådets vegne

S. NIINISTÖ

Formand

(1) EFT L 28 af 4.2.1998, s. 19.
RÅDETS AFGØRELSE

af 8. november 1999

om beskikkelse af et medlem af Regionsudvalget

(1999/735/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Antonio La Forgia er trådt tilbage som medlem, hvilket Rådet blev underrettet om den 25. maj 1999;

under henvisning til indstillingen fra den italienske regering -

TRUFFET FØLGENDE AFGØRELSE:

Eneste artikel

Vasco Errani beskikkes som medlem af Regionsudvalget som efterfølger for Antonio La Forgia for den resterende del af mandatperioden, dvs. indtil den 25. januar 2002.

Udfærdiget i Bruxelles, den 8. november 1999.

På Rådets vegne

S. NIINISTÖ

Formand

(1) EFT L 28 af 4.2.1998, s. 19.
RÅDETS AFGØRELSE

af 8. november 1999

om gennemførelse af Rådets fælles holdning 1999/722/FUSP om EU-støtte til gennemførelse af Lusaka-våbenhvileaftalen og fredsprocessen i Den Demokratiske Republik Congo

(1999/723/FUSP)

RÅDET FOR DEN EUROPÆISKE UNION HAR -

under henvisning til Rådets fælles holdning 1999/722/FUSP om EU-støtte til gennemførelse af Lusaka-våbenhvileaftalen og fredsprocessen i Den Demokratiske Republik Congo, særlig artikel 3, samt artikel 23, stk. 2, i traktaten om Den Europæiske Union, og

ud fra følgende betragtninger:

(1) I overensstemmelse med artikel 3 i fælles holdning 1999/722/FUSP agter Den Europæiske Union at støtte den fælles militærkommission, der er nedsat ifølge Lusaka-våbenhvileaftalen, således at den kan udføre sine opgaver som fastlagt i dens forretningsorden;

(2) Den Europæiske Union agter derfor at yde finansiel støtte og teknisk bistand til de ikke-militære aspekter af den fælles militærkommissions aktiviteter -

TRUFFET FØLGENDE AFGØRELSE:

Artikel 1

1. Den Europæiske Union bidrager med henblik på operationelle, ikke-militære udgifter, således at den fælles militærkommission kan udstationere sine observatører i Den Demokratiske Republik Congo i en periode på seks måneder og udføre sine opgaver som fastlagt i dens forretningsorden.

2. Midlerne overføres via Organisationen for Afrikansk Enhed (OAU) og er omfattet af en særskilt aftale med OAU, der indeholder bestemmelser om udbetaling, regnskabsføring og revision.

Artikel 2

1. Det finansielle referencegrundlag med henblik på de i artikel 1 omhandlede formål er på 1200000 EUR.

2. Udgifterne, der afholdes over det i stk. 1 omhandlede grundlag, forvaltes i overensstemmelse med de procedurer og regler, der gælder for Den Europæiske Unions almindelige budget.

Artikel 3

Denne afgørelse træder i kraft på datoen for vedtagelsen.

Den udløber den 8. maj 2000.

Artikel 4

Denne afgørelse offentliggøres i Tidende.

Udfærdiget i Bruxelles, den 8. november 1999.

På Rådets vegne

S. NIINISTÖ

Formand
KOMMISSIONENS BESLUTNING

af 19. oktober 1999

om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl

(meddelt under nummer K(1999) 3312)

(1999/711/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 894/97 af 29. april 1997 om fastlæggelse af tekniske foranstaltninger til bevarelse af fiskeressourcerne(1),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl(2), senest ændret ved Kommissionens forordning (EF) nr. 3410/93(3), særlig artikel 3, og

ud fra følgende betragtning:

Myndighederne i de berørte medlemslande har anmodet om at få ændret oplysningerne i den liste, der er omhandlet i artikel 10, stk. 3, litra b), i forordning (EF) nr. 894/97; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 19. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 132 af 23.5.1997, s. 1.

(2) EFT L 8 af 10.1.1987, s. 1.

(3) EFT L 310 af 14.12.1993, s. 27.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

A. Datos que se retiran de la lista/Oplysninger, der skal slettes i listen/Aus der Liste herauszunehmende Angaben/Στοιχεία που διαγράφονται από τον κατάλογο/Information to be deleted from the list/Renseignements à retirer de la liste/Dati da togliere dall'elenco/Inlichtingen te schrappen uit de lijst/Informações a retirar da lista/Luettelosta poistettavat tiedot/Uppgifter som skall tas bort från förteckningen

>TABELPOSITION>

B. Datos que se añaden a la lista/Oplysninger, der skal anføres i listen/In die Liste hinzuzufügende Angaben/Στοιχεία που προστίθενται στον κατάλογο/Information to be added to the list/Renseignements à ajouter à la liste/Dati da aggiungere all'elenco/Inlichtingen toe te voegen aan de lijst/Informações a aditar à lista/Luetteloon lisättävät tiedot/Uppgifter som skall läggas till i förteckningen

>TABELPOSITION>